stanford-oval/wikipedia huggingface dataset:
หัวใจปฐพี
ข้อมูลการงดออกอากาศ

วันที่ 22 มีนาคม พ.ศ. 2558 ทางสถานีงดการออกอากาศละครเนื่องจากถ่ายทอดสดฟุตบอล พรีเมียร์ลีก อังกฤษ ฤดูกาล 2014/2015 (The STADIUM OF LIVE - BARCLAYS PREMIER LEAGUE 2014/2015) นัดซูเปอร์บิ๊กแมตช์ ศึกวันแดงเดือด ระหว่าง ลิเวอร์พูล พบกับ แมนเชสเตอร์ยูไนเต็ด จากสนามแอนฟีลด์ เมืองลิเวอร์พูล ประเทศอังกฤษ ตั้งแต่เวลา 19.45 - 22.45 น.
วันที่ 29 มีนาคม พ.ศ. 2558 ทางสถานีงดการออกอากาศละครเนื่องจากถ่ายทอดสดฟุตบอลนัดพิเศษ เทสติโมเนี่ยล แมตช์ แมตช์อำลากัปตันทีมลิเวอร์พูล สตีเวน เจอร์ราร์ด (Liverpool All-star charity) ระหว่าง ทีม สตีเวน เจอร์ราร์ด (GERRARD XI) พบกับ ทีม เจมี คาร์เรเกอร์ (CARRAGHER XI) จากสนามแอนฟีลด์ เมืองลิเวอร์พูล ประเทศอังกฤษ ตั้งแต่เวลา 20.30 - 23.00 น.
ธีระ สลักเพชร

| ธีระ สลักเพชรม> ป.ช., ม.ว.ม. |
| --- | --- |
ธีระ ในปี พ.ศ. 2553

รัฐมนตรีว่าการกระทรวงวัฒนธรรม
ดำรงตำแหน่ง 20 ธันวาคม พ.ศ. 2551 – 6 มิถุนายน พ.ศ. 2553
นายกรัฐมนตรี: อภิสิทธิ์ เวชชาชีวะ
ก่อนหน้า: วรวัจน์ เอื้ออภิญญกุล
ถัดไป: นิพิฏฐ์ อินทรสมบัติ
 
ข้อมูลส่วนบุคคล
เกิด: 9 พฤศจิกายน พ.ศ. 2500 (67 ปี) จังหวัดตราด ประเทศไทย
ศาสนา: พุทธ
พรรคการเมือง: ประชาธิปัตย์ (2539–ปัจจุบัน)
คู่สมรส: แพทย์หญิงกรพินธุ์ สุดโต

ธีระ สลักเพชร (เกิด 9 พฤศจิกายน พ.ศ. 2500) อดีตรัฐมนตรีว่าการกระทรวงวัฒนธรรม อดีตรองเลขาธิการพรรคประชาธิปัตย์ และสมาชิกสภาผู้แทนราษฎรจังหวัดตราด 5 สมัย
ประวัติ

นายธีระ สลักเพชร เป็นบุตรของ นายเพียรพาสน์ และนางยุพิน สลักเพชร มีพี่น้องทั้งหมดรวม 4 คน คือ 1. นายพงศธร สลักเพชร  2. นายพิจารณ์ สลักเพชร 3. นางนิศารัตน์ เกิดศักดิ์สิทธิ์
จบมัธยมศึกษาจาก โรงเรียนบดินทรเดชา(สิงห์ สิงหเสนี) จบปริญญาตรี สาธารณสุขศาสตร์ มหาวิทยาลัยมหิดล เมื่อปี พ.ศ. 2526 และปี พ.ศ. 2535 ได้ปริญญาโท วิศวกรรมโยธา มหาวิทยาลัยเกษตรศาสตร์
นายธีระ สลักเพชร สมรสกับ แพทย์หญิงกรพินธุ์ สุดโต เมื่อเดือน กันยายน พ.ศ. 2550  มีบุตรสาว 1 คน คือ เบญพิชา สลักเพชร เกิดวันที่ 26 สิงหาคม พ.ศ.2553
การเมือง

นายธีระ สลักเพชร เข้าสู่วงการเมือง ได้เป็น ส.ส. สมัยแรกเมื่อ ปี พ.ศ. 2539 โดยลงสมัครที่จังหวัดตราด และเป็น ส.ส.ผูกขาด ของจังหวัดตราด ที่ชนะการเลือกตั้งมาโดยตลอดทุกครั้งที่ลงสมัคร แม้แต่ในการเลือกตั้งปี พ.ศ. 2548 ซึ่งพรรคไทยรักไทยครองพื้นที่ ระยอง จันทบุรี และตราด นายธีระ ยังคงเป็น ส.ส.ประชาธิปัตย์ คนเดียวที่สามารถชนะการเลือกตั้งใน 3 จังหวัดดังกล่าว
นายธีระ สลักเพชร มีประสบการณ์ทำงานเป็น รองประธานคณะกรรมาธิการการท่องเที่ยว และ ประธานกรรมาธิการการสาธารณสุขสภาผู้แทนราษฎร ของสภาผู้แทนราษฎร และในฝ่ายบริหารเคยดำรงตำแหน่ง เลขานุการรัฐมนตรีช่วยว่าการกระทรวงศึกษาธิการ
ในการเลือกตั้งวันที่ 23 ธันวาคม พ.ศ. 2550 นายธีระ ลงสมัครรับเลือกตั้ง ส.ส. จังหวัดตราด ชนะการเลือกตั้งได้คะแนนเป็นอันดับ 1 รวม 62,160 คะแนน ทิ้งห่าง นายนฤปนาถ สว่างไสว ผู้สมัครจากพรรคพลังประชาชน ที่ได้ 34,163 คะแนน อย่างขาดลอย
ภายหลังการจัดตั้ง รัฐบาลนายสมัคร สุนทรเวช ทำให้ พรรคประชาธิปัตย์ มีสถานะเป็นพรรคฝ่ายค้านพรรคเดียวในสภาผู้แทนราษฎร พรรคประชาธิปัตย์จึงประกาศจัดตั้ง คณะรัฐมนตรีเงา หรือ ครม.เงา ขึ้น เพื่อติดตามตรวจสอบ และเสนอแนะการบริหารงานของรัฐบาล ตามรูปแบบที่มีในต่างประเทศ นายธีระ สลักเพชร ได้รับเลือกจากทางพรรคให้ทำหน้าที่ รัฐมนตรีว่าการกระทรวงวัฒนธรรมเงา
เมื่อวันที่ 15 กรกฎาคม พ.ศ. 2551 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่ตามข้อบังคับพรรค และ นายธีระ สลักเพชร ได้รับเลือกให้ดำรงตำแหน่ง รองเลขาธิการพรรคประชาธิปัตย์
ในการจัดตั้งรัฐบาลของพรรคประชาธิปัตย์ช่วงเดือนธันวาคม พ.ศ. 2551 นายธีระ สลักเพชร ได้รับตำแหน่งรัฐมนตรีว่าการกระทรวงวัฒนธรรม และพ้นจากตำแหน่งเมื่อมีการปรับคณะรัฐมนตรีเมื่อเดือนมิถุนายน  พ.ศ.  2553  และได้รับการแต่งตั้งจากพรรคประชาธิปัตย์ให้เป็นรัฐมนตรีกระทรวงวัฒนธรรมเงาอีกครั้งหนึ่ง  ในปี พ.ศ. 2554
เขาลงสมัครรับเลือกตั้งในพื้นที่จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
ตำแหน่งทางการเมือง
กรรมการบริหารพรรคประชาธิปัตย์
รองประธานคณะกรรมาธิการการท่องเที่ยว สภาผู้แทนราษฎร
ประธานกรรมาธิการการสาธารณสุข สภาผู้แทนราษฎร
เลขานุการ รมช. กระทรวงศึกษาธิการ (ดร.วิชัย ตันศิริ)
รัฐมนตรีว่าการกระทรวงวัฒนธรรม (พ.ศ. 2551 - พ.ศ. 2553)
การเมือง > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

เว็บไซต์ศูนย์ข้อมูลนักการเมือง ThaisWatch.com
เว็บไซต์นายกรัฐมนตรี รู้จักรัฐมนตรีว่าการกระทรวงวัฒนธรรม[ลิงก์เสีย]
ธีระ สลักเพชรที่ เฟซบุ๊ก
| ก่อนหน้า |  | ธีระ สลักเพชร |  | ถัดไป |
| --- | --- | --- | --- | --- |
| วรวัจน์ เอื้ออภิญญกุล |  |   รัฐมนตรีว่าการกระทรวงวัฒนธรรม (ครม. 59)   (20 ธันวาคม พ.ศ. 2551 - 6 มิถุนายน พ.ศ. 2553) |  | นิพิฏฐ์ อินทรสมบัติ |
| ด ค กคณะรัฐมนตรีคณะที่ 59 ของไทย |
| --- | --- | --- |
| นายกรัฐมนตรี |  อภิสิทธิ์ เวชชาชีวะ  |  |
| รองนายกรัฐมนตรี |  สุเทพ เทือกสุบรรณ  กอร์ปศักดิ์ สภาวสุ  สนั่น ขจรประศาสน์  ไตรรงค์ สุวรรณคีรี  |  |
| สำนักนายกรัฐมนตรี |  สาทิตย์ วงศ์หนองเตย  วีระชัย วีระเมธีกุล  องอาจ คล้ามไพบูลย์  |  |
| กลาโหม |  ประวิตร วงษ์สุวรรณ  |  |
| การคลัง |  กรณ์ จาติกวณิช  ประดิษฐ์ ภัทรประสิทธิ์  พฤฒิชัย ดำรงรัตน์  มั่น พัธโนทัย  |  |
| การต่างประเทศ |  กษิต ภิรมย์  |  |
| การท่องเที่ยวและกีฬา |  ชุมพล ศิลปอาชา  |  |
| การพัฒนาสังคมและความมั่นคงของมนุษย์ |  วิฑูรย์ นามบุตร  อิสสระ สมชัย  |  |
| เกษตรและสหกรณ์ |  ธีระ วงศ์สมุทร  ชาติชาย พุคยาภรณ์  ศุภชัย โพธิ์สุ  |  |
| คมนาคม |  โสภณ ซารัมย์  ประจักษ์ แกล้วกล้าหาญ  เกื้อกูล ด่านชัยวิจิตร  สุชาติ โชคชัยวัฒนากร  |  |
| ทรัพยากรธรรมชาติและสิ่งแวดล้อม |  สุวิทย์ คุณกิตติ  |  |
| เทคโนโลยีสารสนเทศและการสื่อสาร |  ระนองรักษ์ สุวรรณฉวี  จุติ ไกรฤกษ์  |  |
| พลังงาน |  วรรณรัตน์ ชาญนุกูล  |  |
| พาณิชย์ |  พรทิวา นาคาศัย  อลงกรณ์ พลบุตร  |  |
| มหาดไทย |  ชวรัตน์ ชาญวีรกูล  บุญจง วงศ์ไตรรัตน์  ถาวร เสนเนียม  |  |
| ยุติธรรม |  พีระพันธุ์ สาลีรัฐวิภาค  |  |
| แรงงาน |  ไพฑูรย์ แก้วทอง  เฉลิมชัย ศรีอ่อน  |  |
| วัฒนธรรม |  ธีระ สลักเพชร  นิพิฏฐ์ อินทรสมบัติ  |  |
| วิทยาศาสตร์และเทคโนโลยี |  กัลยา โสภณพนิช  วีระชัย วีระเมธีกุล  |  |
| ศึกษาธิการ |  จุรินทร์ ลักษณวิศิษฏ์  ชินวรณ์ บุณยเกียรติ  ชัยวุฒิ บรรณวัฒน์  นริศรา ชวาลตันพิพัทธ์  ไชยยศ จิรเมธากร  |  |
| สาธารณสุข |  วิทยา แก้วภราดัย  จุรินทร์ ลักษณวิศิษฏ์  มานิต นพอมรบดี  พรรณสิริ กุลนาถศิริ (ขณะรักษาการ)  |  |
| อุตสาหกรรม |  ชาญชัย ชัยรุ่งเรือง  ชัยวุฒิ บรรณวัฒน์  |  |
| โฆษกประจำสำนักนายกรัฐมนตรี |  ปณิธาน วัฒนายากร (ขณะรักษาการ)  พุทธิพงษ์ ปุณณกันต์  ศุภชัย ใจสมุทร (ขณะรักษาการ)  ศุภรักษ์ ควรหา  วัชระ กรรณิการ์  ภูมินทร์ ลีธีระประเสริฐ  มารุต มัสยวาณิช  |  |
 รัฐมนตรีช่วยว่าการ  † : รักษาการแทน  พ้นจากตำแหน่ง 
| ด ค กรัฐมนตรีว่าการกระทรวงวัฒนธรรมไทย |
| --- | --- | --- |
| 2495–2501 |  แปลก พิบูลสงคราม  หลวงยุทธศาสตร์โกศล  หม่อมหลวงปิ่น มาลากุล  (รัฐมนตรีช่วย) หลวงสวัสดิสรยุทธ  เผชิญ นิมิบุตร  |  |
| 2545–ปัจจุบัน |  อุไรวรรณ เทียนทอง  อนุรักษ์ จุรีมาศ  อุไรวรรณ เทียนทอง  ไขศรี ศรีอรุณ  อนุสรณ์ วงศ์วรรณ  สมศักดิ์ เกียรติสุรนนท์  วรวัจน์ เอื้ออภิญญกุล  ธีระ สลักเพชร  นิพิฏฐ์ อินทรสมบัติ  สุกุมล คุณปลื้ม  สนธยา คุณปลื้ม  วีระ โรจน์พจนรัตน์  อิทธิพล คุณปลื้ม  เสริมศักดิ์ พงษ์พานิช  สุดาวรรณ หวังศุภกิจโกศล  |  |
อำเภอห้วยราช

| อำเภอห้วยราช |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Huai Rat
ชานชาลาสถานีรถไฟห้วยราช
คำขวัญ: ข้าวหอมมะลิดี   มากมีวัฒนธรรม   เลิศล้ำผ้าไหม   มหกรรมไทยว่าวอีสาน
แผนที่จังหวัดบุรีรัมย์ เน้นอำเภอห้วยราช
พิกัด: 14°57′36″N 103°11′18″E﻿ / ﻿14.96000°N 103.18833°E﻿ / 14.96000; 103.18833
ประเทศ:  ไทย
จังหวัด: บุรีรัมย์
พื้นที่
 • ทั้งหมด: 182.12 ตร.กม. (70.32 ตร.ไมล์)
ประชากร (2564)
 • ทั้งหมด: 37,563 คน
 • ความหนาแน่น: 206.25 คน/ตร.กม. (534.2 คน/ตร.ไมล์)
รหัสไปรษณีย์ : 31000
รหัสภูมิศาสตร์: 3116
ที่ตั้งที่ว่าการ: ที่ว่าการอำเภอห้วยราช ตำบลห้วยราช อำเภอห้วยราช จังหวัดบุรีรัมย์ 31000
 ส่วนหนึ่งของสารานุกรมประเทศไทย
ห้วยราช เป็นอำเภอหนึ่งของจังหวัดบุรีรัมย์ โดยเป็นอำเภอที่อยู่ใกล้กับอำเภอเมืองบุรีรัมย์มากที่สุด และเป็น 1 ใน 4 อำเภอของจังหวัดที่มีทางรถไฟสายตะวันออกเฉียงเหนือผ่าน
ที่ตั้งและอาณาเขต

อำเภอห้วยราชมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอสตึก
ทิศตะวันออก ติดต่อกับอำเภอกระสัง
ทิศใต้ ติดต่อกับอำเภอกระสังและอำเภอเมืองบุรีรัมย์
ทิศตะวันตก ติดต่อกับอำเภอเมืองบุรีรัมย์และอำเภอบ้านด่าน
ประวัติ

ท้องที่อำเภอห้วยราชเดิมเป็นส่วนหนึ่งของตำบลห้วยราช ตำบลบ้านยาง และตำบลสวายจีก ของอำเภอเมืองบุรีรัมย์ เดิมตำบลห้วยราชมีพื้นที่ขนาดใหญ่ ครอบคลุมพื้นที่อำเภอห้วยราชและอำเภอกระสัง ในปัจจุบันเกือบทั้งหมด พื้นเพเดิมของชาวบ้านเป็นชาวไทยที่มีภาษาเขมรเป็นภาษาท้องถิ่น และต่อมาได้มีราษฎรอพยพมาจากท้องถิ่นอื่นและจังหวัดใกล้เคียง ถึงแม้ว่าประชาชนส่วนใหญ่จะมีพื้นเพเดิมเป็นชาวไทยเขมร พูดภาษาไทยเขมร แต่ก็ยึดถือขนบธรรมเนียมประเพณีและวัฒนธรรมเหมือนกับประชาชนส่วนใหญ่ของภาคอีสานทั่วไป
เมื่อปี พ.ศ. 2532 ทางกำนัน ผู้ใหญ่บ้าน และราษฎรในพื้นที่รวม 5 ตำบล ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทย จึงได้ประกาศเขตท้องที่อำเภอเมืองบุรีรัมย์แยกพื้นที่ตำบลห้วยราช ตำบลสามแวง ตำบลตาเสา ตำบลบ้านตะโก และตำบลสนวน ออกมาตั้งเป็น กิ่งอำเภอห้วยราช ตามประกาศกระทรวงมหาดไทยเมื่อวันที่ 19 มกราคม พ.ศ. 2533 โดยมีผลบังคับตั้งแต่วันที่ 13 กุมภาพันธ์ ปีเดียวกัน
ต่อมาได้มีพระราชกฤษฎีกาเมื่อวันที่ 16 กรกฎาคม พ.ศ. 2538 ยกฐานะกิ่งอำเภอแห่งนี้ขึ้นเป็น อำเภอห้วยราช โดยมีผลบังคับตั้งแต่วันที่ 8 สิงหาคม ปีเดียวกัน
วันที่ 3 เมษายน 2482 ตั้งตำบลกระสัง แยกออกจากตำบลสองชั้น และตำบลห้วยราช ตั้งตำบลลำดวน แยกออกจากตำบลห้วยราช และตั้งตำบลสามแวง แยกออกจากตำบลห้วยราช และตำบลบ้านยาง กับโอนพื้นที่หมู่ 1,5,23 (ในขณะนั้น) ของตำบลสวายจีก และพื้นที่หมู่ 8,9 ของตำบลบ้านยาง มาขึ้นกับตำบลห้วยราช
วันที 19 มิถุนายน 2505 จัดตั้งสุขาภิบาลห้วยราช ในท้องที่บางส่วนของตำบลห้วยราช
วันที่ 20 พฤศจิกายน 2522 ตั้งตำบลตาเสา แยกออกจากตำบลสามแวง
วันที่ 23 ตุลาคม 2527 ตั้งตำบลสนวน แยกออกจากตำบลสวายจีก
วันที่ 27 ธันวาคม 2531 ตั้งตำบลบ้านตะโก แยกออกจากตำบลห้วยราช
วันที่ 13 กุมภาพันธ์ 2533 แยกพื้นที่ตำบลห้วยราช ตำบลสามแวง ตำบลตาเสา ตำบลบ้านตะโก และตำบลสนวน จากอำเภอเมืองบุรีรัมย์ มาตั้งเป็น กิ่งอำเภอห้วยราช และให้ขึ้นการปกครองกับอำเภอเมืองบุรีรัมย์
วันที่ 13 กันยายน 2534 ตั้งตำบลโคกเหล็ก แยกออกจากตำบลสามแวง
วันที่ 7 กุมภาพันธ์ 2535 กำหนดเขตตำบลในท้องที่กิ่งอำเภอห้วยราช โดยกำหนดให้ตำบลห้วยราช มีเขตการปกครองรวม 17 หมู่บ้าน ตำบลสามแวง มีเขตการปกครองรวม 18 หมู่บ้าน ตำบลตาเสา มีเขตการปกครองรวม 17 หมู่บ้าน ตำบลสนวน มีเขตการปกครองรวม 9 หมู่บ้าน และตำบลบ้านตะโก มีเขตการปกครองรวม 9 หมู่บ้าน
วันที่ 8 สิงหาคม 2538 ยกฐานะกิ่งอำเภอห้วยราช อำเภอเมืองบุรีรัมย์ เป็น อำเภอห้วยราช
วันที่ 14 พฤศจิกายน 2538 ตั้งตำบลเมืองโพธิ์ แยกออกจากตำบลตาเสา และตั้งตำบลห้วยราชา แยกออกจากตำบลห้วยราช
วันที่ 25 พฤษภาคม 2542 ยกฐานะจากสุขาภิบาลห้วยราช เป็นเทศบาลตำบลห้วยราช ด้วยผลของกฎหมาย
วันที่ 17 กันยายน 2546 ยุบสภาตำบลห้วยราชา รวมกับเทศบาลตำบลห้วยราช และกำหนดเขตเทศบาลตำบลห้วยราช
การแบ่งเขตการปกครอง > การปกครองส่วนภูมิภาค

อำเภอห้วยราชแบ่งพื้นที่การปกครองออกเป็น 8 ตำบล 80 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1. | ห้วยราช |  |  | (Huai Rat) |  |  | 10 หมู่บ้าน |  |  |  |
| 2. | สามแวง |  |  | (Sam Waeng) |  |  | 09 หมู่บ้าน |  |  |  |
| 3. | ตาเสา |  |  | (Ta Sao) |  |  | 10 หมู่บ้าน |  |  |  |
| 4. | บ้านตะโก |  |  | (Ban Tako) |  |  | 09 หมู่บ้าน |  |  |  |
| 5. | สนวน |  |  | (Sanuan) |  |  | 12 หมู่บ้าน |  |  |  |
| 6. | โคกเหล็ก |  |  | (Khok Lek) |  |  | 11 หมู่บ้าน |  |  |  |
| 7. | เมืองโพธิ์ |  |  | (Mueang Pho) |  |  | 09 หมู่บ้าน |  |  |  |
| 8. | ห้วยราชา |  |  | (Huai Racha) |  |  | 10 หมู่บ้าน |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอห้วยราชประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลห้วยราช ครอบคลุมพื้นที่ตำบลห้วยราชาทั้งตำบลและบางส่วนของตำบลห้วยราช
เทศบาลตำบลโคกเหล็ก ครอบคลุมพื้นที่ตำบลโคกเหล็กทั้งตำบล
เทศบาลตำบลสามแวง ครอบคลุมพื้นที่ตำบลสามแวงทั้งตำบล
องค์การบริหารส่วนตำบลห้วยราช ครอบคลุมพื้นที่ตำบลห้วยราช (นอกเขตเทศบาลตำบลห้วยราช)
องค์การบริหารส่วนตำบลตาเสา ครอบคลุมพื้นที่ตำบลตาเสาทั้งตำบล
องค์การบริหารส่วนตำบลบ้านตะโก ครอบคลุมพื้นที่ตำบลบ้านตะโกทั้งตำบล
องค์การบริหารส่วนตำบลสนวน ครอบคลุมพื้นที่ตำบลสนวนทั้งตำบล
องค์การบริหารส่วนตำบลเมืองโพธิ์ ครอบคลุมพื้นที่ตำบลเมืองโพธิ์ทั้งตำบล
การคมนาคม

อำเภอห้วยราชมีจุดจอดรถไฟทั้งหมด 1 แห่ง ได้แก่ สถานีรถไฟห้วยราช ซึ่งเป็นสถานีประจำอำเภอและมีขบวนรถไฟหยุดรับ - ส่งผู้โดยสารทั้งหมด 16 ขบวน/วัน
อ่างเก็บน้ำบ้านเมืองโพธิ์ มีการกำกับดูแลโดยชาวบ้านในตำบลเมืองโพธิ์ นำโดยผู้นำหมู่บ้าน และองค์การบริหารส่วนตำบลเมืองโพธิ์
วัดแจ้งสมรทศ เป็นวัดที่จัดโครงการศูนย์ศึกษาพระพุทธศาสนาวันอาทิตย์ และจัดกิจกรรมเข้าวัดปฏิบัติธรรมทุกวันอาทิตย์ รวมถึงการอบรมคุณธรรมจริยธรรมให้กับนักเรียนอีกด้วย
เดอะยังบักส์

| The Young Bucks |
| --- | --- |
แมต (ซ้าย) นิก (ขวา)
เกิด: Matthew Massie:  (1985-03-13) มีนาคม 13, 1985 (39 ปี) Nicholas Massie:  (1989-07-28) กรกฎาคม 28, 1989 (35 ปี) Montebello, California, United States
นายจ้าง: All Elite Wrestling
แบบแผนการกล่าวถึง: Lucha libre High flying Acrobatic
ตำแหน่ง: Executive Vice President
นักมวยปล้ำอาชีพ
ที่พัก: Hesperia, California, United States
เว็บไซต์: www.beingtheelite.com
ชื่อบนสังเวียน: The Bucks of Youth Cucamonga Kidz The Jackson Brothers Los Gallineros Max and Jeremy Buck  Matt and Nick Jackson The Young Bucks Generation Me
ส่วนสูง: 5 ft 10 in (1.78 m) each 
น้ำหนัก: Matt: 172 lb (78 kg) Nick: 178 lb (81 kg)
มาจาก: Rancho Cucamonga, California
ฝึกหัดโดย: Ron Rivera Rudos Dojo Marty Jannetty
เปิดตัว: August 8, 2004
 
เดอะยังบักส์ (The Young Bucks) เป็นทีมแท็กมวยปล้ำอาชีพชาวอเมริกันและโปรโมเตอร์ ซึ่งประกอบด้วยพี่น้อง Matthew Matthew และ Nicholas Massie ซึ่งรู้จักกันในชื่อ Matt และ Nick Jackson ตามลำดับ พวกเขาเซ็นสัญญากับ All Elite Wrestling ซึ่งเป็นแชมป์ AEW World Tag Team ยาวนานที่สุดและคว้าอันดับ 1 แท็กทีมแห่งปี 2021 ของ PWI นอกสังเวียน พี่น้องทำหน้าที่เป็นรองประธานบริหารของบริษัท
Young Bucks ยังเป็นที่รู้จักจากผลงานของพวกเขาใน New Japan Pro-Wrestling (NJPW) และ Ring of Honor (ROH) ซึ่งพวกเขากลายเป็นสมาชิกคนสำคัญของกลุ่ม NJPW ฝ่าย Bullet Club หลังจาก "สงครามกลางเมือง" ในปี 2018 The Young Bucks, Kenny Omega, "Hangman" Adam Page, Marty Scurll และ Cody Rhodes ก่อตั้ง The Elite พวกเขาได้แสดงสำหรับการโปรโมตอิสระต่าง ๆ ของอเมริกา โดยเฉพาะอย่างยิ่ง Pro Wrestling Guerrilla (PWG) และเคยทำงานให้กับ Total Nonstop Action Wrestling (TNA) ในชื่อ Generation Me ภายใต้ชื่อ Max และ Jeremy Buck บนเซอร์กิตอิสระ พวกเขาได้รับรางวัลมากมายเช่นกัน รวมถึงสี่สมัยในฐานะ PWG World Tag Team Champions และเป็นทีมเดียวที่ชนะการแข่งขัน Dynamite Duumvirate Tag Team Title Tournament ประจำปีของ PWG ถึงสามครั้ง (2009, 2011 และ 2013)
พวกเขาจัด IWGP Junior Heavyweight Tag Team Championship เป็นประวัติการณ์ถึงเจ็ดครั้ง ครองแชมป์ ROH World Tag Team Champions สามครั้ง ครองแชมป์แท็กทีมแทกทีมรุ่น NEVER Openweight 6 คนของ NJPW 3 สมัย (สองครั้งกับเพื่อนร่วมทีม The Elite Kenny Omega และอีกครั้งกับ Marty Scurll) สองสมัยเป็นแชมป์แท็กทีม ROH World Six-Man (ครั้งแรกกับเพื่อนร่วมทีมชั้นยอด Adam "Hangman" Page แล้วตามด้วย Cody) และ IWGP, AEW และ AAA World Tag Team Champions คนละครั้ง ทั้งหมดรวมกันระหว่าง AEW, ROH, NJPW และ AAA พวกเขาได้จัด World Tag Team Championships หกครั้ง, Jr. Heavyweight Tag Team Championships เจ็ดครั้ง และ Six-Man Tag Team Championships ห้าครั้ง (พร้อมเพื่อนร่วมคอกม้าหลายคน)
สองครั้ง ครั้งแรกในปี 2014 และอีกครั้งในปี 2016 พวกเขาจัด ROH World, PWG World และ IWGP Junior Heavyweight Tag Team Championships พร้อมกัน และในปี 2018 พวกเขาจัด IWGP Tag Team, ROH World Six-Man และ NEVER Openweight ตำแหน่ง 6-Man พร้อมกัน พวกเขาเป็นคู่แรก (และปัจจุบันเท่านั้น) ที่ชนะการแข่งขันทั้ง 3 รายการของ NJPW (IWGP Tag Team, IWGP Jr. Heavyweight Tag Team และ NEVER Openweight 6-Man Tag Team) ด้วยกัน
ดูเพิ่ม

Jackson, Matt; Jackson, Nick (2020). Young Bucks: Killing the Business from Backyards to the Big Leagues. HarperCollins. ISBN 9780062937834.[ลิงก์เสีย]
แหล่งข้อมูลอื่น

Being The Elite
Cagematch profile
| ก่อนหน้า> ความสำเร็จ | ความสำเร็จ | เดอะยังบักส์> ความสำเร็จ | ความสำเร็จ | ถัดไป> ความสำเร็จ |
| --- | --- | --- | --- | --- |
| Alex Shelley and Kushida |  | Super Junior Tag Tournament winners   (2013) |  | Bobby Fish and Kyle O'Reilly |
| สมัยก่อนหน้า Dax Harwood and Cash Wheeler | 4th AEW World Tag Team Champions November 7, 2020–September 5, 2021 | สมัยต่อมา Penta El Zero Miedo and Rey Fénix |  |  |
อำเภอดอยหล่อ

| อำเภอดอยหล่อ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Doi Lo
วัดพระธาตุดอยน้อย
คำขวัญ: พระธาตุดอยน้อยพันปี รสดีแคนตาลูปลำไย กว่างชนเลื่องชื่อลือไกล กลองใหญ่สืบสานประเพณี
แผนที่จังหวัดเชียงใหม่ เน้นอำเภอดอยหล่อ
พิกัด: 18°28′28″N 98°47′1″E﻿ / ﻿18.47444°N 98.78361°E﻿ / 18.47444; 98.78361
ประเทศ:  ไทย
จังหวัด: เชียงใหม่
พื้นที่
 • ทั้งหมด: 260.1 ตร.กม. (100.4 ตร.ไมล์)
ประชากร (2566)
 • ทั้งหมด: 24,600 คน
 • ความหนาแน่น: 94.58 คน/ตร.กม. (245.0 คน/ตร.ไมล์)
รหัสไปรษณีย์ : 50160
รหัสภูมิศาสตร์: 5024
ที่ตั้งที่ว่าการ: 199 หมู่ 25 ตำบลดอยหล่อ อำเภอดอยหล่อ จังหวัดเชียงใหม่
 ส่วนหนึ่งของสารานุกรมประเทศไทย
ดอยหล่อ (ไทยถิ่นเหนือ: ) เป็นอำเภอหนึ่งของจังหวัดเชียงใหม่ แยกพื้นที่ออกจากอำเภอจอมทอง ในอดีตเป็นอำเภอเล็กที่มีหมู่บ้านกระจายตามถนนสายเชียงใหม่–จอมทอง แต่ในปัจจุบันอำเภอดอยหล่อถูกพัฒนาให้เป็นพื้นที่รองรับการขยายตัวของนครเชียงใหม่ และรองรับความเจริญจากอำเภอจอมทอง ศูนย์กลางความเจริญทางตอนใต้ของจังหวัดเชียงใหม่  ทำให้เกิดชุมชนหนาแน่นเกิดขึ้นจำนวนมากในท้องที่ของอำเภอ เกิดการค้า การลงทุน การบริการเพิ่มขึ้น และพื้นที่อำเภอดอยหล่อ–จอมทอง เคยถูกกำหนดให้เป็นพื้นที่การพัฒนาที่สำคัญของจังหวัดเชียงใหม่ เช่น โครงการก่อสร้างท่าอากาศยานนานาชาติเชียงใหม่แห่งที่ 2  โครงการก่อสร้างมหาวิทยาลัยในพื้นที่ดังกล่าว
ที่ตั้งและอาณาเขต

อำเภอดอยหล่อมีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับอำเภอแม่วาง
ทิศตะวันออก ติดต่อกับอำเภอสันป่าตอง
ทิศใต้ ติดต่อกับอำเภอป่าซาง อำเภอเวียงหนองล่อง (จังหวัดลำพูน) และอำเภอจอมทอง
ทิศตะวันตก ติดต่อกับอำเภอจอมทอง
ประวัติ

ท้องที่อำเภอดอยหล่อเดิมเป็นส่วนหนึ่งของอำเภอจอมทอง ทางราชการได้แบ่งพื้นที่การปกครองออกมาตั้งเป็น กิ่งอำเภอดอยหล่อ ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอดอยหล่อ  โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอดอยหล่อแบ่งเขตการปกครองออกเป็น 4 ตำบล 54 หมู่บ้าน ได้แก่
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2566) | ประชากรแยกตามส่วนท้องถิ่น (พ> ศ. 2566) | ประชากรแยกตามส่วนท้องถิ่น (พ> ศ. 2566) |
| --- | --- | --- | --- | --- | --- | --- |
| 1. | ดอยหล่อ | Doi Lo | 26 | 11,404 | 11,404 | (อบต. ดอยหล่อ) |
| 2. | สองแคว | Song Khwae | 8 | 4,556 | 4,556 | (ทต. สองแคว) |
| 3. | ยางคราม | Yang Khram | 11 | 4,850 | 4,850 | (ทต. ยางคราม) |
| 4. | สันติสุข | Santi Suk | 9 | 3,790 | 3,790 | (ทต. สันติสุข) |
| รวม | รวม | รวม | 54 | 24,600 | 13,196 (เทศบาล) 11,404 (อบต.) | 13,196 (เทศบาล) 11,404 (อบต.) |
การแบ่งเขตการปกครอง > การปกครองส่วนท้องถิ่น

ท้องที่อำเภอดอยหล่อประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลยางคราม ครอบคลุมพื้นที่ตำบลยางครามทั้งตำบล
เทศบาลตำบลสันติสุข ครอบคลุมพื้นที่ตำบลสันติสุขทั้งตำบล
เทศบาลตำบลสองแคว ครอบคลุมพื้นที่ตำบลสองแควทั้งตำบล
องค์การบริหารส่วนตำบลดอยหล่อ ครอบคลุมพื้นที่ตำบลดอยหล่อทั้งตำบล
น้อย โพธิ์งาม

| น้อย โพธิ์งาม |
| --- | --- |
เกิด: 10 ธันวาคม พ.ศ. 2498 (69 ปี) ประทวน โพธิ์งาม อำเภอรือเสาะ จังหวัดนราธิวาส ประเทศไทย
คู่สมรส: สุบรรณ สิงห์ชานนท์  (หย่าร้าง)
บุตร: รฐา โพธิ์งาม
อาชีพ: นักแสดง นักแสดงตลก นักร้อง
ผลงานเด่น: ดวง จากละครหมอลำซัมเมอร์ (2546)
สังกัด: ชัวร์ออดิโอ เปรมปรีดิ์ โปรโมชั่น นักแสดงอิสระ
ฐานข้อมูล
IMDb
ปภาวดี โพธิ์งาม มีชื่อเล่นว่า น้อย หรือชื่อที่ใช้ในนามนักแสดงตลกคือ "น้อย โพธิ์งาม" เป็นนักแสดงและนักแสดงตลกหญิงชาวไทย
ประวัติ

ปภาวดี โพธิ์งาม มีชื่อเล่นว่า น้อย หรือชื่อที่ใช้ในนามนักแสดงตลกคือ "น้อย โพธิ์งาม" เกิดเมื่อวันที่ 10 ธันวาคม พ.ศ. 2498 ที่อำเภอรือเสาะ จังหวัดนราธิวาส มีเชื้อสายลาวพวน (ไทพวน) เป็นน้องสาวของ เทพ โพธิ์งาม และมีลูกสาว 1 คน ชื่อว่า รฐา โพธิ์งาม หรือ ญาญ่าญิ๋ง นักแสดงสาวชื่อดัง น้อยโด่งดังจากการเป็นนักแสดงตลก และเคยมีผลงานละครสร้างชื่อคือเรื่อง "หมอลำซัมเมอร์"
ผลงานเพลง เคยออกอัลบั้ม 2 ชุด ในปี 2531 - 2534 อัลบั้มชุดแรกชื่อว่า กระดังงาลนไฟ ต่อด้วยอัลบั้ม ซ่าส์...นิด ๆ
ผลงาน > ละครสั้นรายการ

ฟ้ามีตา ตอน โชคดีที่ยังหายใจอยู่ รับบท ป้าฉวี (ออกอากาศ 5 มกราคม 2562)
ผลงาน > ภาพยนตร์

ภาพยนตร์เรื่อง "อ้วนผอมจอมทะเล้น" (2524)
ภาพยนตร์เรื่อง "แม่หอยหลอด" (2525)
ภาพยนตร์เรื่อง "หนูอยากเป็นทหาร" (2525)
ภาพยนตร์เรื่อง "มาดามยี่หุบ" (2525)
ภาพยนตร์เรื่อง "กุนซืออ้วน" (2525)
ภาพยนตร์เรื่อง "อาถรรพณ์น้ำมันพราย" (2526)
ภาพยนตร์เรื่อง "เฮฮา(เมีย)นาวี" (2527)
ภาพยนตร์เรื่อง "ค้างคาวทอง" (2527)
ภาพยนตร์เรื่อง "ยันต์สู้ผี" (2527)
ภาพยนตร์เรื่อง "ซากุระ" (2527)
ภาพยนตร์เรื่อง "นักเลงพระกาฬ" (2527)
ภาพยนตร์เรื่อง "อภินิหารน้ำมันพราย" (2527)
ภาพยนตร์เรื่อง "อิทธิฤทธิ์น้ำมันพราย" (2527)
ภาพยนตร์เรื่อง "หอใหม่" (2528)
ภาพยนตร์เรื่อง "ปล้นลอยฟ้า" (2528)
ภาพยนตร์เรื่อง "เจ้าแม่ตะเคียนทอง" (2528)
ภาพยนตร์เรื่อง "มนต์รักเพลงทะเล้น" (2531)
ภาพยนตร์เรื่อง "เศรษฐีขอทาน" (2531)
ภาพยนตร์เรื่อง "ไอ้ด่างเกยชัย" (2531)
ภาพยนตร์เรื่อง "เรือมนุษย์" (2531)
ภาพยนตร์เรื่อง "เมียเถื่อน" (2531)
ภาพยนตร์เรื่อง "ผิดฝาไม่ผิดตัว" (2531)
ภาพยนตร์เรื่อง "ขอชื่อ สุธี สามสี่ชาติ" (2533)
ภาพยนตร์เรื่อง "ความรักไม่มีชื่อ" (2533)
ภาพยนตร์เรื่อง "คนละวัยอลวน" (2533)
ภาพยนตร์เรื่อง "ปลุกผีมาจี้ปอบ" (2535)
ภาพยนตร์เรื่อง "สาวหอรอรัก" (2535)
ภาพยนตร์เรื่อง "บ้านผีปอบ 11" (2537)
ภาพยนตร์เรื่อง "ฉากสุดท้ายของทัดทรวง" (2538)
ภาพยนตร์เรื่อง ""มนต์รักเพลงลูกทุ่ง" (2538)
ภาพยนตร์เรื่อง ""กึ๋ยทู สยึมกึ๋ย 2" (2538)
ภาพยนตร์เรื่อง ""18 ฝน คนอันตราย" (2540)
ภาพยนตร์เรื่อง "โก๊ะตี๋ วีรบุรุษอารามบอย" (2541)
ภาพยนตร์เรื่อง "ก่องข้าวน้อยฆ่าแม่" (2544)
ภาพยนตร์เรื่อง "ผีหัวขาด" (2545)
ภาพยนตร์เรื่อง "ดึก ดำ ดึ๋ย" (2546)
ภาพยนตร์เรื่อง "หมากเตะรีเทิร์นส"  (2549)
ภาพยนตร์เรื่อง "หลวงพี่เท่ง 3" (2553)
ภาพยนตร์เรื่อง "ตุ๊กแกรักแป้งมาก" (2557)
ภาพยนตร์เรื่อง "กรรไกร ไข่ ผ้าไหม" (2557)
ผลงาน > ผลงานเพลง

อัลบั้ม กระดังงาลนไฟ (อัลบั้มเดี่ยว)
อัลบั้ม ซ่าส์...นิดๆ (อัลบั้มเดี่ยว)
ผลงาน > เพลงประกอบละคร

ร้องเพลงประกอบละครเรื่อง "หมอลำซัมเมอร์" พ.ศ. 2546
เพลง "ส้มตำอินเตอร์"
เพลง "โขงสีปูน มูลสีคราม"
ผลงาน > มิวสิควีดีโอ

2534 เพลง มะนาวไม่มีน้ำ - ของ สายัณห์ สัญญา,พุ่มพวง ดวงจันทร์
2536 เพลง ซี้ซั๊ว - ของ บุญธรรม พระประโทน
โบอิง 737 เน็กซต์เจเนอเรชัน

| โบอิง 737 เน็กซต์เจเนอเรชัน |
| --- | --- |
โบอิง 737-800 เป็นโบอิง 737เอ็นจีที่ขายดีที่สุด ในภาพของไรอันแอร์ หนึ่งในผู้ให้บริการายใหญ่ที่สุดของรุ่น
ข้อมูลทั่วไป
บทบาท: อากาศยานไอพ่นลำตัวแคบ
ชาติกำเนิด: สหรัฐอเมริกา
บริษัทผู้ผลิต: เครื่องบินพาณิชย์โบอิง
สถานะ: ในประจำการ
ผู้ใช้งานหลัก: เซาท์เวสต์แอร์ไลน์  ไรอันแอร์   ยูไนเต็ดแอร์ไลน์   อเมริกันแอร์ไลน์
จำนวนที่ผลิต: 7,112 ลำ (กันยายน ค.ศ. 2024)
ประวัติ
สร้างเมื่อ: ค.ศ. 1996–2019  (รุ่นพลเรือน)   ค.ศ. 1996–ปัจจุบัน  (รุ่นทางการทหาร)
เริ่มใช้งาน: 17 ธันวาคม ค.ศ. 1997 โดยเซาท์เวสต์แอร์ไลน์
เที่ยวบินแรก: 9 กุมภาพันธ์ ค.ศ. 1997
พัฒนาจาก: โบอิง 737 คลาสสิก
สายการผลิต: โบอิงบิซิเนสเจ็ต   โบอิง 737 เออีดับเบิลยูแอนด์ซี   โบอิง ซี-40 คลิปเปอร์   โบอิง พี-8 โพไซดอน
พัฒนาเป็น: โบอิง 737 แมกซ์
โบอิง 737 เน็กซต์เจเนอเรชัน (อังกฤษ: Boeing 737 Next Generation) หรือรู้จักกันในชื่อ โบอิง 737เอ็นจี หรือ 737 เน็กซ์เจน เป็นรุ่นของอากาศยานที่ออกแบบโดยโบอิง ซึ่งเป็นการนำเครื่องบินโบอิง 737 คลาสสิกรุ่นก่อนหน้ามาพัฒนาต่อ โครงการเริ่มต้นขึ้นในปี 1993 เป็นรุ่นที่สามของเครื่องบินตระกูลโบอิง 737 โดยมีช่วงการผลิตตั้งแต่ปี 1996 ถึงปัจจุบัน
โบอิงออกแบบปีกที่ใหม่ โดยให้มีพื้นที่ปีกและความกว้างของปีกมากยิ่งขึ้น มีความจุเชื้อเพลิงมากขึ้น และให้มีน้ำหนักบินขึ้นสูงสุด (MTOW) และพิสัยการบินที่ยาวขึ้น อีกทั้งยังได้ออกแบบโครงสร้างภายในใหม่ โบอิง 737เอ็นจีใช้เครื่องยนต์ซีเอฟเอ็ม อินเตอร์เนชันแนล ซีเอฟเอ็ม56-7 ที่ใหม่กว่า โบอิง 737 รุ่นนี้มีรุ่นย่อยทั้งหมด 4 รุ่น ได้แก่ -600/-700/-800/-900 สามารถจุผู้โดยสารได้ระหว่าง 108 ถึง 215 คน และแข่งขันกับเครื่องบินตระกูลแอร์บัส เอ320
รุ่น > 737-600

737-600 ซึ่งเป็นรุ่นที่เล็กที่สุดของตระกูล 737 เน็กซต์เจเนอเรชัน เปิดตัวโดยสแกนดิเนเวียนแอร์ไลน์ซิสเต็ม (เอสเอเอส) ในเดือนมีนาคม ค.ศ. 1995 โดยมีการส่งมอบเครื่องบินลำแรกในเดือนกันยายน ค.ศ. 1998 มีการผลิต 737-600 ทั้งหมด 69 ลำ โดยลำสุดท้ายส่งมอบให้กับเวสต์เจ็ตในปี 2006 737-600 จะเข้ามาแทนที่ 737-500 และแข่งขันกับแอร์บัส เอ318